Ar aizsargātu nosaukumu apzīmēta vīna nozares produkta specifikācijā izdarāma Savienības grozījuma pieteikuma publikācija saskaņā ar Eiropas Parlamenta un Padomes Regulas (ES) Nr. 1308/2013 97. panta 3. punktu

(2021/C 396/14)

Šī publikācija dod tiesības divu mēnešu laikā no šīs publikācijas dienas pret šo pieteikumu izteikt iebildumus atbilstīgi Eiropas Parlamenta un Padomes Regulas (ES) Nr. 1308/2013 98. pantam (1).

PRODUKTA SPECIFIKĀCIJĀ IZDARĀMA SAVIENĪBAS GROZĪJUMA PIETEIKUMS

“TERRE TOLLESI”/“TULLUM”

PDO-IT-A0742-AM04

Pieteikuma iesniegšanas datums: 2019. gada 29. jūlijā.

1. Pieteikuma iesniedzējs un tā likumīgās intereses

DOC (ACVN) “Tullum”/“Terre Tollesi” aizsardzības asociācija

Starpnozaru profesionāla asociācija, kas par tādu atzīta saskaņā ar valsts tiesību aktiem

2. Produkta specifikācijas punkts, uz kuru attiecas grozījums vai grozījumi

☒ Produkta nosaukums

☒ Vīnkopības produkta kategorija

☒ Saikne

☒ Tirdzniecības ierobežojumi

3. Grozījuma apraksts un pamatojums

3.1. 4. kategorijas (dzirkstošais vīns), 5. kategorijas (kvalitatīvs dzirkstošais vīns) un 15. kategorijas (vīns no vēlu novāktām, izžuvušām vīnogām) svītrošana

Produkta specifikācijas punkts, uz kuru attiecas grozījums vai grozījumi: 1., 2., 4., 5., 6. un 9. punkts

Apraksts un pamatojums

Svītrota 4. kategorija (dzirkstošais vīns), 5. kategorija (kvalitatīvs dzirkstošais vīns) un 15. kategorija (vīns no vēlu novāktām, izžuvušām vīnogām).

Lielākā daļa no specifikācijā pašlaik uzskaitītajiem produktu veidiem ir jāsvītro, jo tie īsti neatspoguļo to vīnu tipiskumu un neatkārtojamību, kurus ierosināts apzīmēt ar DOCG (ACVN). Vīnu ražotāji uzskata, ka tikai sarkanvīnos (Rosso un Rosso riserva), kas iegūti galvenokārt no “Montepulciano” šķirnes vīnogām, un baltvīnos, kas iegūti galvenokārt no “Pecorino” un “Passerina” šķirnes vīnogām, iemiesojas un pilnīgi izpaužas Tollo apgabalam raksturīgās iezīmes. Šādu izvēli pārliecinoši pamato un apstiprina rezultāti, kas gūti pēdējo gadu laikā veiktā vīnkopības platību raksturīgo īpašību izpētē un kas ir pierādījuši šādas izvēles pamatotību un nepieciešamību — attiecīgi izraudzīties tikai dažas no vietējām vīnogulāju šķirnēm, kurām šajā apvidū ir vispiemērotākie apstākļi, lai ražotu vīnogas ar izcili labām kvalitātes īpašībām.

Tāpēc šis grozījums ietver 4. kategorijas (dzirkstošais vīns), 5. kategorijas (kvalitatīvs dzirkstošais vīns) un 15. kategorijas (vīns no vēlu novāktām, izžuvušām vīnogām), kā arī atbilstīgo produkta specifikācijas iepriekšējā redakcijā iekļauto vīna veidu svītrošanu.

Grozījums attiecas uz vienotā dokumenta 3. punktu.

3.2. Vīna vai vīnu apraksts

Produkta specifikācijas punkts, uz kuru attiecas grozījums vai grozījumi: 6. punkts “Patēriņam nodoto vīnu īpašības”.

Apraksts un pamatojums

Ir sīkāk aprakstītas saražotā un patēriņam nodotā vīna īpašības. Grozījums attiecas uz vienotā dokumenta 4. punktu.

3.3. Citi nosacījumi — iepakošana noteiktajā apgabalā

Produkta specifikācijas punkts, uz kuru attiecas grozījums vai grozījumi: 5. punkts “Vīndarības noteikumi”.

Apraksts un pamatojums

Ir iesniegti papildu pierādījumi, kas pamato vajadzību noteikt, ka pildīšanu pudelēs drīkst veikt tikai noteiktajā apgabalā. Šis grozījums attiecas uz vienotā dokumenta 9. punktu.

3.4. Saikne ar vidi

Produkta specifikācijas punkts, uz kuru attiecas grozījums vai grozījumi: 9. punkts “Saikne ar ģeogrāfisko vidi”.

Apraksts un pamatojums

Saiknes apraksts ir paplašināts, vēl vairāk izceļot ar ACVN “Tullum”/“Terre Tollesi” apzīmēto vīnu īpašās iezīmes, kas ir tieši attiecināmas uz ģeogrāfisko vidi un cilvēkfaktoriem. Šis grozījums attiecas uz vienotā dokumenta 8. punktu.

VIENOTAIS DOKUMENTS

1. Produkta nosaukums

Terre Tollesi

Tullum

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

4. Vīnu apraksts

“Terre Tollesi”Rosso/“Tullum”Rosso un “Terre Tollesi”Rosso riserva/“Tullum”Rosso riserva

Ar ACVN “Terre Tollesi”/“Tullum” apzīmētie sarkanvīni ir intensīvā rubīnsarkanā krāsā ar nedaudz violetām niansēm, kas vīna izturēšanas laikā iegūst granātsarkanu niansi; smaržā var uztvert sarkano augļu, piemēram, ķiršu, skābo ķiršu, kazeņu, plūmju, un ievārījumu nianses, kas raksturīgas šajā apgabalā audzētajai vīnogu šķirnei “Montepulciano”, un, iespējams, vaniļas, garšvielu un tabakas nianses, kas radušās, vīnu izturot koka traukos; garša ir sausa, ar bagātīgu daudzumu nedaudz savelkošu tanīnu, kas līdz ar vīna vecuma palielināšanos kļūst maigi un samtaini. Minimālā kopējā spirta tilpumkoncentrācija: 13 tilp. % (Riserva veidiem — 13,5 tilp. %).

Tie ir harmoniski, labi strukturēti, ilgnoturīgi vīni ar ievērojamu ekstrakta daudzumu (vismaz 26 g/l, Riserva veidiem — 28 g/l).

Sarkanie augļi ar iespējamām ķiršu un melleņu, lakricas, vijolīšu, tabakas, vaniļas un garšvielu niansēm; intensīvi, vīnaini, maigi, patīkami.

Analītiskie parametri, kas šajā tabulā nav norādīti, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) Minimālais kopējais skābums 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Terre Tollesi”“Pecorino”/“Tullum”“Pecorino”

Vienšķirnes “Pecorino” baltvīns ir dažādas intensitātes salmu dzeltenā krāsā; smaržā var uztvert augļu, piemēram, bumbieru, ābolu, balto persiku un mandeļu, nianses un ziedu, piemēram, salvijas, lavandas un plūškoka ziedu, nianses; šiem vīniem piemīt labs līdz izcils skābums, kas padara tos svaigus un patīkamus, un intensīva, patīkama un ilgnoturīga garša.

Minimālā kopējā spirta tilpumkoncentrācija: 13 tilp. %.

Minimālais bezcukuru ekstrakta saturs: 18 g/l.

Analītiskie parametri, kas šajā tabulā nav norādīti, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) Minimālais kopējais skābums 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Terre Tollesi”“Passerina”/“Tullum”“Passerina”

Vienšķirnes “Passerina” baltvīns ir dažādas intensitātes salmu dzeltenā krāsā; tam ir maiga smarža ar citrusaugļu, balto persiku, mandeļu vai plūškoka ziedu niansēm.

Garša ir sausa, ar labu skābumu, svaiga un harmoniska, bieži vien ar rūgtenu mandeļu nobeigumu.

Minimālā kopējā spirta tilpumkoncentrācija: 12,5 tilp. %.

Minimālais bezcukuru ekstrakta saturs: 18 g/l.

Analītiskie parametri, kas šajā tabulā nav norādīti, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) Minimālais kopējais skābums 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a. Īpašās vīndarības metodes

Nav

b. Maksimālais ražas iznākums

“Terre Tollesi”Rosso/“Tullum”Rosso

14 000 kg vīnogu no hektāra

“Terre Tollesi”Rosso/“Tullum”Rosso

84 hl no hektāra

“Terre Tollesi”Rosso riserva/“Tullum”Rosso riserva

9 000 kg vīnogu no hektāra

“Terre Tollesi”“Pecorino”/“Tullum”“Pecorino”

63 hl no hektāra

“Terre Tollesi”Rosso riserva/“Tullum”Rosso riserva

63 hl no hektāra

“Terre Tollesi”“Pecorino”/“Tullum”“Pecorino”

9 000 kg vīnogu no hektāra

“Terre Tollesi”“Passerina”/“Tullum”“Passerina”

9 000 kg vīnogu no hektāra

“Terre Tollesi”“Passerina”/“Tullum”“Passerina”

63 hl no hektāra

6. Noteiktais ģeogrāfiskais apgabals

Vīnogas, kas paredzētas ar kontrolēto cilmes vietas nosaukumu “Terre Tollesi”/“Tullum” apzīmēto vīnu ražošanai, drīkst būt vienīgi tās, kas novāktas ražošanas apgabalā, kurā ietilpst visa Tollo pašvaldības teritorija Chieti provincē.

7. Vīna vīnogu šķirne(-es)

“Montepulciano N.”

“Passerina B.”

“Pecorino B.”

8. Saikņu apraksts

Ģeogrāfiskā vide

Tollo apgabala savdabīgais reljefs ar plašām kalnu nogāzēm, kuras sliecas lejup Adrijas jūras virzienā, un iespaidīgo Maiella masīvu, kas vīndārziem nodrošina izcilu vērsumu un labu ventilāciju un neļauj tajos uzkrāties ūdenim, garantē, ka tajā tradicionāli audzētie vīnogulāji — “Montepulciano N.”, “Pecorino B.” un “Passerina B.” — atrodas ideālos apstākļos, lai ražotu veselīgas, augstas kvalitātes vīnogas ar raksturīgām īpašībām.

Lai gan augsnes tekstūrai raksturīga neliela mainība, parasti to veido māls, kas līdzinās smilšmālam; māla masas daļa ir vidēji 29 %, vērtībām svārstoties no 14,7 % līdz 45 %, savukārt smilšu sastāvdaļas daudzums ir vidēji 36,5 %, vērtībām svārstoties no 12,3 % līdz 59 %, no kurām pēdējā minētā vērtība ir bieži sastopama aluviālajos apgabalos ielejas pamatnē. PH ir vāji sārmains vai sārmains, un tā vidējā vērtība ir 7,88. Kopējais karbonātu saturs parasti ir ļoti augsts — vidēji 32 %. Arī karbonātu aktīvās sastāvdaļas saturs parasti ir augsts — vidēji 8,9 %. Organisko vielu saturs parasti ir ļoti zems.

Klimats ir mērens, vidējā temperatūra ir no 12 °C aprīlī līdz 16 °C oktobrī, bet jūlijā un augustā laikapstākļi mēdz būt karsti un sausi un temperatūra var pārsniegt 35 °C. Vidējais nokrišņu daudzums ir aptuveni 700 mm gadā, un tie lielākoties vērojami no novembra līdz aprīlim.

Vinklera termālais indekss, t. i., vidējā aktīvā temperatūra no aprīļa līdz oktobrim, ir virs 2 200 grāddienām un nodrošina gan baltogu, gan sarkanogu šķirņu optimālu nogatavošanos.

Vēsturiskie faktori un cilvēkfaktori

Vīnogulāji un vīni šajā apgabalā ir sastopami jau kopš romiešu laikiem. Par to liecina dažos Tollo rajonos atklātie vīna doliji un vīna pagrabi, kā arī to daļas. Tollo tuvumā ir atrastas arī paliekas, kuras apliecina tādu dažu romiešu “villae rusticae” pastāvēšanu, kas ir pirmie piemēri lielajiem īpašumiem, kuros viena no galvenajām darbībām bija vīnogulāju audzēšana.

Vīnu ražošana šajā apgabalā no Romas impērijas laikiem līdz mūsdienām ir minēta neskaitāmos vēsturiskos dokumentos, tostarp 1 062. gada dokumentā, kurā pieminēts Tullum“castrum” jeb forts, un 1 300. gada dokumentā, kurā vietvārds “Tullum” ir norādīts “Registri Angioini”.

Pastāv dokumentāri pierādījumi par stabilu tirdzniecību jau 1 400. gadā no Ortona ostas, no kuras kuģi izbrauca ar vīna, tostarp Tollo apgabalā iegūta vīna, “caratelli” jeb muciņu kravām.

1776. gadā Tollo vīns tika cildināts Neapoles karalistē dažās poētiskās kompozīcijās, kurās Tollo apgabals bija definēts šādi: “(..) neliels reģions, kas atrodas Abruzzo Citeriore, netālu no Adrijas jūras, ar patīkamu atrašanās vietu un labi zināms tā rubīnsarkanā vīna dēļ (..)” .

Tomēr tikai pēc Otrā pasaules kara tumšā starpposma, kurā Tollo tika pilnīgi nolīdzināts līdz ar zemi, par lauksaimniecības ekonomikas izaugsmes pamatu kļuva vīna ražošana. Mūsdienās Tollo ir viens no svarīgākajiem vīnkopības apgabaliem reģionā.

Līdzās vēsturiskajām tradīcijām un saknēm jāuzsver ļoti lielā cilvēkfaktoru nozīme vīnkopības metožu noteikšanā un uzlabošanā.

Laika gaitā, jo īpaši veicot pētījumus par vīnkopībai un šajā apgabalā tradicionāli audzētajām “Montepulciano”, “Pecorino” un “Passerina” šķirnēm vispiemērotākās zemes zonējumu, ražotāji ir arvien vairāk uzlabojuši savus audzēšanas paņēmienus, tādējādi uzlabojot arī ar ACVN apzīmēto vīnu kvalitāti. Tā rezultātā audzētāji ir novērsušies no plašām audzēšanas sistēmām, izņemot dažus vīndārzus, kuros izmanto tradicionālo Abruzzo pergolas sistēmu, un pielāgojuši izmantotos stādīšanas modeļus, atzarošanas sistēmas un apgriešanas veidus, lai nepārtraukti optimizētu vīndārzu pārvaldību un maksimāli palielinātu vīnogu ražu.

Pirms vīnu, kas apzīmēti ar DOCG (ACVN) “Terre Tollesi”/“Tullum”, nodošanas patēriņam tiem ir arī nogatavināšanas vai izturēšanas periods, kas dažiem vīniem ir ilgāks, citiem — īsāks. Konkrēti, sarkanvīnus nedrīkst nodot patēriņam agrāk kā 1. janvārī otrajā gadā pēc ražas novākšanas gada, savukārt “Rosso Riserva” jāiztur vismaz divus gadus, tostarp sešus mēnešus koka traukos vai tvertnēs.

Cēloniskā saikne ar ģeogrāfisko apgabalu

1. kategorijas vīni. — Ar ACVN “Tullum”/“Terre Tollesi” apzīmētie sarkanvīni tiek gatavoti no vīnogu šķirnēm, kuras šajā apgabalā ir aklimatizējušās un īpaši izceļas un kuru specifiskās īpašības pilnīgi atspoguļojas “Terre Tollesi” vai “Tullum” vīnos. ACVN attiecas uz “Rosso” veidu, tostarp “Rosso Riserva”, kas gatavots no “Montepulciano” šķirnes vīnogām, un baltvīniem, kuri ražoti no “Pecorino” un “Passerina” vietējo šķirņu vīnogām.

Vidējā temperatūra laikposmā no aprīļa līdz oktobrim nodrošina gan balto, gan sarkano vīnogu optimālu nogatavošanos, kā arī augstāku ekstraktu un cukuru koncentrāciju, savukārt labās temperatūras svārstības šajā apgabalā starp kalniem un jūru piešķir vīniem skābumu un svaigumu.

Augšņu — gan mālainu, gan smilšaini kaļķainu — sastāvs apvienojumā ar labām temperatūras svārstībām ļauj iegūt aromātiskākus vīnus — jo īpaši baltvīnus — ar atbilstošu skābumu, svaigumu un maigumu, savukārt augsnes, kurās ir daudz karbonātu un maz organisko vielu, ļauj ražot sarkanvīnus intensīvās krāsās, ar bagātīgu struktūru un aromātu koncentrāciju.

Tāpēc ar klimatu un augsnes sastāvu saistītie vides faktori, audzēšanas paņēmieni (zonēšana, vīndārzu pārvaldība, nelielas ražas, integrēta lauksaimniecība) un vīndarīšanas paņēmieni (saudzīga spiešana, ilgstoša izturēšana pudelē un koka mucu izmantošana) ir palīdzējuši ar ACVN “Tullum” apzīmēto vīnu ražotājiem sasniegt augsti atzītas kvalitātes līmeni arī starptautiskā mērogā.

— Ar ACVN “Terre Tollesi”/“Tullum” apzīmētie sarkanvīni ir intensīvā rubīnsarkanā krāsā ar nedaudz violetām niansēm, kas vīna izturēšanas laikā iegūst granātsarkanu niansi; tiem piemīt sarkano augļu, piemēram, ķiršu, skābo ķiršu, kazeņu, plūmju, ievārījumu, smarža, kas raksturīga vīnogu šķirnei “Montepulciano” un ko pastiprina šā ražošanas apgabala kaļķaino augšņu sastāvs; izturot koka traukos, var veidoties arī vaniļas un garšvielu nianses; garša ir sausa, ar bagātīgu daudzumu nedaudz savelkošu tanīnu, kas līdz ar vīna vecuma palielināšanos kļūst maigi un samtaini; tie ir harmoniski, labi strukturēti, ilgnoturīgi vīni ar ievērojamu ekstrakta daudzumu.

— Vienšķirnes “Pecorino” baltvīni ir dažādas intensitātes salmu dzeltenā krāsā; smaržā var uztvert augļu, piemēram, bumbieru, ābolu, balto persiku un mandeļu, nianses, kā arī salvijas, lavandas un plūškoka ziedu nianses; augsnes ar augstāku smilšmāla/smilts sastāvu sniedz iespēju ražot ļoti maigus vīnus ar labu līdz izcilu skābumu, kas padara tos svaigus un patīkamus, ar intensīvu un ilgnoturīgu garšu.

9. Īpašās papildu prasības (iepakošana, marķēšana, citas prasības)

Iepakošana noteiktajā apgabalā

Tiesiskais regulējums:

ES tiesību aktos.

Papildu nosacījuma veids:

noteiktajā ģeogrāfiskajā apgabalā veikta iepakošana.

Nosacījuma apraksts:

visas darbības, kas saistītas ar pildīšanu pudelēs, jāveic vienotā dokumenta 6. punktā aprakstītajā ražošanas apgabalā, lai saglabātu produktu specifiskās īpašības un reputāciju un garantētu to izcelsmi. Kopš šā nosaukuma atzīšanas minētās darbības vienmēr ir veiktas šajā ļoti ierobežotajā ražošanas apgabalā, kurā vienmēr ir bijis pieejams daudz pudelēs pildīšanas iekārtu.

Šis pienākums nodrošina augstas vīnu kvalitātes saglabāšanu, jo, pateicoties vietējo ražotāju tehniskajai zinātībai, tie var tieši piedalīties visos ražošanas posmos līdz pat pildīšanai pudelēs un jo īpaši vīnu turpmākajā izturēšanā un/vai nogatavināšanā, vīna sūtījumus nepārvietojot vai vismaz līdz minimumam saīsinot to transportēšanas laiku.

Šis pienākums arī novērš iespējamos riskus, ko vīna kvalitātei varētu radīt transportēšana ārpus vīna ražošanas apgabala, piemēram, oksidāciju un termisko stresu ar nelabvēlīgu ietekmi uz ķīmiskajām, fizikālajām un organoleptiskajām īpašībām un iespējamo mikrobioloģiskā piesārņojuma risku (ko rada baktērijas, vīrusi, sēnītes, pelējums un raugi).

Tas, ka vīns tiek pildīts pudelēs šajā apgabalā, arī palīdz kompetentajai struktūrai padarīt kontroles sistēmu efektīvāku, uzlabojot izsekojamību līdz pēdējam ražošanas posmam un tādējādi veicinot maksimālu vīnu izcelsmes un identitātes garantēšanu.

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/15566

(1) OV L 347, 20.12.2013., 671. lpp.